Okresná prokuratúra Košice-okolie 
Štúrova 7, 041 47 Košice 	

Sp. zn. : 2 Pv 722/14/8806	Košice, 29.12.2014
EEČ : 2-65-304-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
V Leviciach, od začiatku mája 2014 do septembra  2014, neplnil vyživovaciu povinnosť, ktorá mu vyplýva zo zákona o rodine, voči dcére  XXXXX, nar. XXXXX, žijúcej u matky XXXXX v  obci XXXXX, okres Košice – okolie,  pritom výška alimentačného záväzku bola  určená právoplatným verdiktom Okresného súdu Košice – okolie sp.zn. 19 P/45/2013 zo d¨ľa 22.112 2013  mesačne 80,- € a tak mu vznikol dlh na bežnom výživnom 400,- €, keďže trestný čin  nemal trvalo nepriaznivé následky a páchateľ svoju povinnosť dodatočne splnil

lebo zanikla trestnosť činu

Odôvodnenie:
Uznesením povereného príslušníka OR PZ Košice – okolie OPP Obvodného oddelenia PZ Ča¨ľa, sp. zn. ČVS: ORP-1105/ČA-KS-2014 zo 17.10.2014 bolo vznesené obvinenie XXXXX, pre prečin zanedbania povinnej výživy podľa § 207 ods. 1 Trestného zákona na tom skutkovom základe, ako je uvedené vo výrokovej časti tohto uznesenia.

	V priebehu vyšetrovacieho procesu bola vypočutá 27.11.2014 poškodená XXXXX, ktorá   ozrejmila, ako došlo k spáchaniu trestného činu. Zárove¨ľ vypovedala, že bežné výživné obvinený  riadne  uhradil.  Netrpela núdzou v čase neplnenia vyživovacej povinnosti otca. Dodatočné nahradenie výživného akceptuje. 

	Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikla trestnosť činu.

	Podľa § 86 písm. a/ Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral za záverečnú poradu.

	Vzhľadom na vyššie uvedené skutočnosti bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Zemko
prokurátor